ইপন শিল্পকলা
ইপন ( কুমাওনি : Ēpaṇ ) ভারতীয় হিমালয়ের কুমায়ুন থেকে উদ্ভূত একটি প্রতিষ্ঠিত-আচারিক লোকশিল্প । শিল্পটি প্রধানত বিশেষ অনুষ্ঠান, পারিবারিক অনুষ্ঠান এবং আচার-অনুষ্ঠানের সময় করা হয়। অনুশীলনকারীরা বিশ্বাস করেন যে এটি একটি ঐশ্বরিক শক্তিকে আহ্বান করে যা সৌভাগ্য নিয়ে আসে এবং মন্দকে প্রতিরোধ করে। শিল্পটির বিশেষত্ব এটি শুধুমাত্র লাল রঙের ইটের দেয়ালে করা হয়, যাকে গেরু বলে। প্রকৃত শিল্পটি চালের আটা দিয়ে তৈরি সাদা পেস্ট ব্যবহার করে করা হয়। পূজা ঘরের মেঝে ও দেয়ালে এবং বাড়ির প্রবেশপথে এই শিল্পটি সচরাচর দেখা যায়। এটি বেশিরভাগ কুমাওনী মহিলাই অনুশীলন করে থাকে। এই শিল্পকলার ব্যাপক সামাজিক, সাংস্কৃতিক ও ধর্মীয় গুরুত্ব রয়েছে।